উনিশ শতকের মধ্যভাগে আমেরিকায় দাস ব্যবস্থাকে কেন্দ্র করে যে গৃহযুদ্ধ সংঘটিত হয়, এই উপন্যাস সেই সময়ের অভিজ্ঞতার ভিত্তিতে রচিত এক গভীর বেদনার ও বিভক্তির কাহিনি। ১৮৬২ সালে প্রেসিডেন্ট আব্রাহাম লিংকনের দাস ব্যবস্থা বিলুপ্তি ঘোষণার মধ্য দিয়ে যুক্তরাষ্ট্রের লাখ লাখ নিগ্রো দাসের মুক্তির সম্ভাবনা উন্মোচিত হয়। এদের অধিকাংশের বাস ছিল দেশের দক্ষিণে, যেখানকার শ্বেতকায় প্রভুরা তাদের সে ‘সম্পত্তি’ এককথায় ছেড়ে দিতে রাজি ছিল না। ফলে যুক্তরাষ্ট্রের অপেক্ষাকৃত উদারনৈতিক উত্তরাঞ্চল ও রক্ষণশীল দক্ষিণের মধ্যে শুরু হয় গৃহযুদ্ধ।